En person ved Min Købmand i Vestervig fik en meget ubehagelig start på dagen. Klokken 6.22 tordag morgen blev vedkommende bagbundet og frarøvet penge, mens man var ved at åbne butikken. Det oplyser Bjørn Bo fra Thisted Politi. Politiet har flere timer i løbet af formiddagen været tilstede i Vestervig for at tjekke overvågningsbilleder og sikre spor til efterforskningen. Politiet kan klokken 11 torsdag ikke oplyse yderligere i sagen.

Referat:
En person ved Min Købmand i Vestervig blev bagbundet, da vedkommende var ved at åbne butikken torsdag morgen.